Myrceugenia leptospermoides

Ti Myrceugenia leptospermoides ket ti sebbangan ti bassit a kankanayon a berde a kayo wenno dakkel a babassit a mula iti henero ti Myrceugenia iti pamilia ti Myrtaceae. Daytoy ket kadawyan nga ammo a kas mocollo, murtilla del malo wenno chequen. Daytoy ket endemiko iti tengnga a Chile nga idiay ket mabirukan kadagiti habitat ti karayan iti pantar a kabambantayan iti kangato iti baba ti .

 Deskripsion 
Ti Myrceugenia leptospermoides ket agtubo iti katayag iti agarup a . Ti ukis ti kayo ket nakusnaw a maramarisdapo-kayumanggi ken dagiti bassit a bulong ket paris nga agsumbangir. Dagiti bassit nga ungkay ket umunada a nasamek a nadutdotan ngem mapukawto met dagita a dutdot. Dagiti bulong ket aginggana iti  iti kaatiddog ken  iti kaakaba, arinduyog wenno immatiddog nga agrama kadagiti rungbeb-natirad nga ungto, ken agraman kadagiti intero a paraigid. Dagitoy ket maramarisdapo-berde iti ngato ken maraduyaw-berde iti baba, nga agrama iti prominente bassit a parapag iti tengnga iti sirok. Rummur dagiti sabong kadagiti axil dagiti bulong, bugbugtong ken addaan kadagiti ababa nga ungkay. Dagiti pingir ti calyx ket sagpaminsan a nadutdotan ken puraw dagiti innem a petalo. Ti tengnga ti sabong ket raay dagiti innem a pulo aginggana iti siam a pulo nga estambre ken bugbugtong nga estilo. Ti bunga ket nagtimbukel a berry, maluom a nalabbasit aginggana iti purpura, ken agarup a  iti diametro. Ti paset ti panawen ti panagsabong ket Pebrero aginggana iti Marso ken maluom dagiti bunga iti Hulio ken Agosto.

 Pannakaiwarwaras ken habitat 
Ti Myrceugenia leptospermoides ket endemiko iti pantar a lugar ti Chile. Mabirukan daytoy manipud iti Probinsia ti Ñuble nga agpaabagatan aginggana iti Probinsia ti Cautín. Ti kadawyan a habitana ket dagiti nabasa wenno naangep a lugar ken masansan a mabirukan nga agtubtubo kadagiti sirok ti sabali a babassit a mula, iti asideg dagiti karayan ken dagiti danaw wenno kadagiti nadam-eg a kabakiran a bakras. Mabirukan daytoy kadagiti kangato iti agarup a . Daytoy ket karkarna a sebbangan ket naikeddeng ti kasasaadna kas "naisagmak".Hechenleitner V., P., M. F. Gardner, P. I. Thomas, C. Echeverría, B. Escobar, P. Brownless & C. M. A. 2005. Plantas Amenazadas del Centro-Sur de Chile. Pl. Amenaz. C.-S. Chile 187 pp.

 Dagiti nagibasaran 

Kategoria:Kaykayo ti Chile
leptospermoides
Kategoria:Endemiko a flora ti Chile